
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 septembrie 2002

Nr.29/107

RAPORT

asupra propunerii legislative privind înfiinţarea unor burse de consiliu local pentru asigurarea învăţământului

 preşcolar şi primar din mediul rural cu personal calificat

1.În conformitate cu prevederile art.89 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată spre dezbatere şi avizare cu propunerea legislativă privind înfiinţarea unor burse de consiliu local pentru asigurarea învăţământului preşcolar şi primar din mediul rural cu personal calificat. Propunerea legislativă a fost avizată de Comisia pentru administraţie publică, amenajarea teritoriului şi echilibrul tehnologic, Comisia pentru buget, finanţe şi bănci şi Comisia juridică de disciplină şi imunităţi. De asemenea Comisia a avut în vedere avizul Consiliului Legislativ şi punctul de vedere al Guvernului.


Propunerea legislativă vizează pregătirea unor cadre didactice calificate pentru învăţământul preşcolar şi primar din mediul rural, prin acordarea de burse unor tineri din localităţile respective, care după terminarea studiilor, vor reveni să lucreze într-o unitate de învăţământ de pe raza comunei respective. 


2. Propunerea legislativă face parte din categoria legilor ordinare potrivit prevederilor art.72 din Constituţie.


3. La dezbaterea proiectului a participat ca invitat, în conformitate cu prevederile art.51 şi art.52 din Regulamentul Camerei Deputaţilor domnul Constantin Corega, secretar de stat în Ministerul Educaţiei şi Cercetării.

4. La lucrările Comisiei au fost prezenţi 14 deputaţi, din totalul de 25 membri ai Comsiei. 

    Raportul Comisiei a fost adoptat cu 13 voturi pentru şi o abţinere, din voturile celor prezenţi.

În urma dezbaterii, Comisia propune adoptarea propunerii legislative cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivarea 

propunerii amendamentelor

	0
	1
	2
	3

	Art.1
	În scopul asigurării învăţământului preşcolar şi primar din mediul rural cu personal didactic calificat, se înfiinţează burse de consiliu local. 
	Text nemodificat
	

	Art.2
	(1) În localităţile în care în ultimii 2 ani au existat şcoli în care au lucrat cadre didactice necalificate, consiliu local poate institui burse speciale individuale pentru susţinerea pregătirii de specialitate - educator / educatoare, învăţător / învăţătoare, institutor / institutoare - la o unitate şcolară (liceu pedagogic sau colegiu acreditat), de preferinţă din judeţ.

(2) Consiile locale vor solicita Ministerului Educaţiei şi Cercetării prin intermediul inspectoratelor şcolare judeţene, cuprinderea acestor bursieri în planul de şcolarizare.
	(1) În localităţile din mediul rural în care în ultimii 2 ani au existat şcoli în care au lucrat cadre didactice necalificate, consiliul local, în funcţie de resursele financiare existente,  poate institui burse speciale acordate unor persoane pentru susţinerea pregătirii de specialitate - educator / educatoare, învăţător / învăţătoare, institutor / institutoare - la o unitate şcolară - liceu pedagogic sau colegiu acreditat - de preferinţă din judeţ.

Autori: deputaţii Anghel Stanciu, Vekov Karoly   

 (2) Bursierul trebuie să aibă domiciliul în raza comunei unde se găseşte unitatea şcolară la care va funcţiona după absolvire.   

Autor: deputat Petru Andea       

Text provenit de la art.4 (3)

(3) După promovarea concursului de admitere, consiile locale vor solicita Ministerului Educaţiei şi Cercetării prin intermediul inspectoratelor şcolare judeţene, includerea persoanelor prevăzute la alin. (2) în planul de şcolarizare.

Autor: deputat Anghel Stanciu

Text nou

(4) În unităţile administrativ teritoriale în care convieţuiesc persoane aparţinând unei minorităţi naţionale, candidaţii pentru burse speciale prevăzute la alin. (1), vor susţine şi proba la limba şi literatura maternă a minorităţii respective, iar în timpul şcolarizării li se va asigura studiul acestui obiect de învăţământ, dacă legea nu prevede altfel.

Autor: deputat Mihai Radan
	Pentru rigoare normativă. Pentru a preciza necesitatea existenţei unor surse de finanţare.

Pentru precizie şi rigoare normativă.

Învăţământul în limba minorităţilor, în mediul rural, este deficitar în personal didactic calificat, în pofida prevederilor art.6 (1), 32 (3) din Constituţia României şi art.125 din Legea învăţământului, nr.84/1995, republicată.

	Art.3
	(1) Sursele de finanţare a acestor burse cad în sarcina consiliilor locale, care sunt beneficiarii contractelor de muncă cu absolvenţii acestor şcoli.

(2) Acolo unde bugetele locale sunt insuficiente, bursele de studii pot fi acoperite şi de Consiliul Judeţean şi/sau alte surse extrabugetare.
	(1) Sursele de finanţare a burselor prevăzute la art.1 se asigură din bugetele consiliilor locale, care sunt beneficiarele contractelor de muncă încheiate cu absolvenţii acestor şcoli. Veniturile care se pot constitui drept surse de finanţare pot fi: taxe şi tarife locale, venituri obţinute din exploatarea bunurilor care formează domeniul public -concesionări, închiriei, locaţii - , sponsorizări, donaţii, venituri din recuperări etc., în funcţie de posibilităţile consiliului local.

Autori: deputaţii Anghel Stanciu, Paul Magheru

(2) În cazul în care bugetele locale sunt insuficiente, bursele de studii pot fi acoperite şi de Consiliul Judeţean şi/sau alte surse extrabugetare.
	Conform prevederilor art.137 alin. (5) din Constituţia României, potrivit căreia "Nici o cheltuială nu poate fi aprobată fără stabilirea sursei de finanţare", precum şi dispoziţiile art.17 alin. (3) din Legea nr.189/1998 privind finanţele publice locale, cu modificările şi completările ulterioare.

	Art.4
	(1) Relaţia dintre consiliul local şi persoana care beneficiază de bursă se face pe baza unui contract. 

(2) Bursa se acordă ca urmare a unui concurs organizat în colaborare cu inspectoratul şcolar judeţean, prin hotărâre a consliului local. Valoarea bursei se stabileşte în concordanţă cu art.172 (4) din Legea învăţământului nr.84/1995 republicată.

(3) Bursierul trebuie să aibă domiciliul stabil în raza comunei unde se găseşte unitatea şcolară la care va funcţiona după absolvire.

(4) Consiliul local va urmări în permanenţă evoluţia şcolară a bursierului, acesta fiind obligat să-şi  finalizeze pregătirea prin bacalaureat respectiv licenţă în perioada minimă prevăzută de planul de învăţământ. Orice cheltuieli suplimentare vor fi negociate prin contract, care va stipula şi modul în care se recuperează cheltuielile în caz de nefinalizare a pregătirii şcolare.
	(1) Relaţia dintre consiliul local şi persoana care beneficiază de bursă se face pe baza unui contract, încheiat atât pe durata studiilor, cât şi pe perioada următorilor 5 ani de la absolvire. El va cuprinde obligaţiile părţilor - condiţiile materiale asigurate bursierului în timpul studiilor şi după absolvirea acestora, inclusiv asigurarea unui post corespunzător pregătirii- , obligaţiile bursierului în timpul, respectiv după terminarea studiilor, măsuri ce se pot lua în cazul nerespectării condiţiilor cuprinse în contract. Cuantumul minim al bursei se prevede în contract. Bursa este indexabilă.

Autori: deputaţii Anghel Stanciu, Petru Andea, Vekov Karoly

(2) Bursa se acordă prin hotărâre a consiliului local ca urmare a unui concurs organizat în colaborare cu inspectoratul şcolar judeţean.

Trece la art.2 alin.(2).

(4) Consiliul local va urmări în permanenţă evoluţia şcolară a bursierului, acesta fiind obligat să-şi finalizeze pregătirea în perioada minimă prevăzută de planul de învăţământ. În caz contrar va restitui integral cheltuielile de şcolarizare în termediul prevăzut în contract.

Autori: deputaţii Anghel Stanciu, Petru Andea


	Pentru a preciza termenii şi perioada pentru care se încheie contractul.

Pentru o mai bună precizare a textului.



	Art.5.
	(1) Cadrul didactic care a beneficiat de bursă are obligaţia ca timp de 5 ani de la absolvirea studiilor să lucreze în localitatea pentru care a fost şcolarizat, timp în care îşi va perfecţiona pregătirea profesională potrivit metodologiei Ministerului Educaţiei şi Cercetării, conform Legii nr.128/1997 privind Statutul personalului didactic.

(2) Drepturile şi obligaţiile cadrului didactic decurg din legislaţia în vigoare şi din contractul de acordare a bursei.

(3) Perioada de şcolarizare se consideră vechime în muncă.


	(1) Cadrul didactic care a beneficiat de bursă are obligaţia ca timp de 5 ani de la absolvirea studilor să lucreze în localitatea pentru care a fost şcolarizat.    

Autor: deputat Anghel Stanciu

Text nemodificat

Se elimină 

Autor: deputat Anghel Stanciu
	Pentru respectarea legislaţiei în vigoare în ceea ce priveşte ocuparea posturilor didactice.

Prevederea se regăseşte în legea nr.19/2000.

	Art.6
	(1) Rezilierea contractului din partea consiliului local se poate face doar pe motive justificate, cu acordul inspectoratului şcolar judeţean, pentru aspecte de competenţă profesională, precum şi pentru încălcarea normelor de comportament care dăunează interesului învăţământului şi prestigiului instituţiei.
	(1) Rezilierea contractului din partea consiliului local se poate face doar pe motive justificate, cu acordul inspectoratului şcolar judeţean, pentru incompetenţă profesională, precum şi pentru încălcarea  normelor de comportament care dăunează interesului învăţământului şi prestigiului instituţiei.

Text nou

(2) Rezilierea contractului de către bursier se face în condiţiile în care consiliul local nu îşi respectă prevederile contractuale.

Autor: deputat Anghel Stanciu
	

	Art.7
	(1) Părăsirea postului înainte de expirarea contractului duce la restituirea cheltuielilor actualizate cât şi penalizări suplimentare care se stabilesc prin contract. Fac excepţie cei care asigură un înlocuitor calificat care acceptă clauze contractuale. 
	(1) Părăsirea postului înainte de expirarea contractului duce la restituirea cheltuielilor actualizate precum şi a eventualelor penalizări suplimentare care se stabilesc prin contract.
	

	Art.8
	(1) Cu un an înainte de data expirării contractului, se va confirma consiliului local rămânerea pe post.


	Text nemodificat
	

	Art.9
	(1) Consiile locale şi inspectoratele şcolare judeţene au obligaţia de a crea condiţii pentru ca în fiecare localitate rurală în care există copii  de vârstă şcolară pentru învăţământul preşcolar şi primar, această activitate să se desfăşoare pe plan local, în concordanţă cu Legea învăţământului nr.84/1995, republicată.
	Se elimină.
	Pentru a evita instituirea aceloraşi reglementări în mai multe acte normative.

	Art.10
	(1) Cheltuielile pentru crearea spaţiilor de învăţământ corespunzătoare şi dotarea lor materială se finanţează din bugetul consiliului local în a cărei competenţă teritorială se află localitatea respectivă, conform art.167 (2) din Legea învăţământului nr.84/1995, republicată.
	Se elimină.
	Pentru a evita instituirea aceloraşi reglementări în mai multe acte normative.

      SECRETAR,


   Prof.univ.dr.ing. Anghel Stanciu





      Prof.univ.dr.ing. Petru Andea

